
DISSERTATIO  MEDICA 
INAU  GURALIS, 

D  E 

PODAGRA. 


oloribus  quibuslibet  artus  graviter  infefiantibus : 
id  quod  vox  ipfa  declarat ,  arthritidis  nomen  an¬ 
tiqui  pofuere.  Hos ,  majori  curi  adhibita ,  in 
duo  genera  diviierunt  recentiores  ,  arthriticos 
nempe  &  rheumaticos  :  quomodo  autem  inter  fe  difcrepent 
poftea  inveftigandum  eft.  Nec  quidem  aut  inter  antiquos  aut 
hodiernos  defuere ,  qui  morbos  tam  vifceribus  quam  artubus 
dolorem  afferentes ,  arthriticos  nominarunt :  quoniam  enim 
fibi  invicem  alternatim  fuccedere  foleant,  natura  haud  prorfus 
abfimili  effe  &  ab  iisdem  caufis  pendere  videntur. 

DISSERTATIO  MEDICA 

Quod  vero  non  femper  una  eademque  humani  corporis  pars 
arthriticis  doloribus  eft  obnoxia ,  variis  quidem  titulis  arthritis 
jpfa  fere  diftinguitur,  Si  in  manu  chiragra  ,  in  acetabulo 
ifchias ,  in  genu  gonagra ,  in  pede  vero  podagra  appellatur. 
De  podagrae  natura  in  hoc  opufculo  mihi  efl  in  animo  maxime 
dilTerere. 

'f 

SKJef  TOStJj:  M0315SJ. 

Quamvis  a  Cl.  van  Swieten  commemorata  funt  exempla  pe» 
dum  hujus  morbo  correptorum  ,  nullo  alio  fymptomate  ante¬ 
cedente,  plerumque  tamen  paroxyfmus  regularis  fequenti  mo¬ 
do  ingruit. 

Paucis  ante  ejus  acceflionem  diebus ,  conco&ione  laefA ,  ven¬ 
triculi  cruditatibus  &  languore  ciborum  faftidio  ,  fiti ,  ftupore 
lethargico,  flatuumque  quali  fenfu  in  femorum  mufculis ,  aeger 
affici  folet.  Pridie  ante  paroxyfmi  accefliim ,  plerumque  aeger 
ciborum  avidius  evadit.  Hunc  vero  morbum  inflare  crebro  o- 
ritur  fulpicio»  11  ficcitate  infoliti  pedes  afficiantur.  Sub  acceffu 
etiam  repentind  Veneris  appetentia  aeger  follicitari ,  ej usque 
caput  indigelU  idearum  mole ,  &  quafi  nubeculis  obrui  folet. 

Hora  circiter  poft  mediam  no&em  fecundd  e  fomifo  fere  ex¬ 
citatur  ,  pedis  pollice  plerumque ,  modo  calce ,  plantis  modo , 
furis  (<?)  nonnunquam  aut  etiam  talis  fubito  dolore  correptis. 
Tali  autem  lenfu  artus  afficitur  ac  fi  os  e  loco  proprio  dijicia- 
tur,  aut  parti  ipfi  infanae  aqua  prope  gelida  perfundatur.  Poft- 
ea  accedunt  frigus  &  horrores ,  eum  multis  aliis  ejusmodi  quae 

fe- 


(a)  Csel.  Aurelian.  lib.  V.  p.  5 

febrim  fere  comitantur ,  phaenomenis.  Mox  evanefcit  frigus 
pariter  &  horrores;  fenlim  fenfimque  ad  noctem  usque  ingra¬ 
vescit  dolor ,  modo  pedum  ligamenta  vehementer  tendi  &  la¬ 
cerari  ,  modo  cuneus  (  b )  inter  offa  violenter  infigi ,  modo 
canini  morfus  qnodammodo  perfentiri ,  partes  nonnunquam  ve¬ 
hementer  corripi  interdumque  demum  ipfe  tendo  Achillis  cru¬ 
ciatibus  extendi  accerrimis  videatur.  Partibus  quidem  podagra 
affectis  adeo  tenera  eft  fentiendi  facultas  ut  fine  fummo  dolore 
ne  quidem  ftragula  aut  cubiculum  leviffime  moveantur.  Ad  va¬ 
rias  ledi  partes  artum  infirmum  fubinde  aeger  convertit;  feque 
hinc  &  inde  ipfe  conftanter  usque  ad  horam  fecundam  vel  ter¬ 
tiam  poft  mediam  nodem  jadat;  quo  tempore  fudoribus  blan¬ 
dis  fubortis ,  fomnus  obrepere  folet.  Faetidus  admodum  hic  fu- 
dor  effe  ,  inftar  fumi  fulphurei  (  c  )  argentumque  caeruleo  , 
aut  fufco  colore  imbuere,  obfervatur.  E  fomno  folutus,  do¬ 
loribus  remiflis,  partem  turgefcere  fentit ,  cum  prius  venae  fo- 
lummodo  inflari  viderentur.  Biduo  aut  triduo  raro  immunis 
eft  pars  affeda  cruciatibus;  qui  quidem  mane  mitiores,  vefperi 
autem  acerbiores  funt.  Paucis  poft  diebus  eodem  fere  modo 
alter  etiam  pes  tenetur. 

Cum  robuftiores  hic  morbus ,  eosque ,  qui  arthriticis  dolori¬ 
bus  non  diu  laboraverint ,  invadat ,  ad  quatuordeeim  dies  ;  cum 
tetate  provediores  qui  fubinde  hifce  malis  laborare  conftierunt, 
ad  duos  menfes  fepe  producitur ;  qui  vel  fenio  vel  morbo  funt 
confedi  non  nifi  fub  seftate  convalefcere  folent. 


(b)  Van  Swiet.  Tom.  4.  p,  313. 

(c]  Cofte,  Trait£  pratique  fur  la  goute.  p.  2j; 


Per 

*'  .3 yii .  ♦  i 

:  *  -:t  r ) 


A  3 


4.  DISSERTATIO  MEDICA 

Per  dies  a  morbi  initio  quatuordecim  urina  efl  colore  arden- 
tiffimo ,  fedimentis  rubris  arenofisque  demiffis ;  nec  meiendo 
jeger  emittit  amplius  quam  partem  circiter  tertiam  eorum  quos 
potavit  liquorum.  Tarda  plerumque  efl  alvus.  Per  totum  mor¬ 
bi  fpatium  aegri  a  cibis  abhorrent ;  rigoribusque  per  totum  cor¬ 
pus  velpertinis  &  gravedine  quadam ,  fenfuque  admodum  mo- 
lefto  earum  etiam  partium  quae  doloris  magis  funt  expertes,  la¬ 
borant.  Cruciatibus  remiffioribus  factis ,  pes  morbo  tentatus 
vehementiffimo  corripitur  pruritu  ;  praefertim  inter  medios  di¬ 
gitos  ,  e  quibus  cruftulae  decidunt  furfuraceae ;  imo  ipfi  pedes , 
cuticula  prorfus, quali  veneno  quodam  afiumpto,  (d)  nudan¬ 
tur  li  aut  morbus  male  t radat us  effet ,  aut  jam  inveteraflet ;  ex 
pedibus  fede  fibi  propria ,  ad  cubitos ,  carpos  ,  manus ,  genua , 
coxasque,  (e)  alias  autem  itd  dorfi  vel  thoracis  mufculos  ,  aut 
etiam  colli  dorfique  vertebras ,  aut  offis  facri  apicem,  transfer¬ 
tur.  Maxillarum,  temporumque  mufculi ,  imo,  tefte  Aretaeo 
(/)  vel  nafus ,  aures ,  labia ,  partesque  cranii  futuris  intexmis- 
{x ,  nonnunquam  arthritide  tentantur.  Digiti  faepe  ita  contra¬ 
huntur  ut  immobiles  plane  fiant ,  &  tophi ,  cretae  ,  cancrique 
coculorum  fpeciem  prae  fe  ferentibus  ,  artuum  ligamentis  in- 
nafcuntur.  Femore  correpto  ,  percipitur  nonnunquam  quali 
grave  pondus  fine  magno  dolore  ei  appenfum  (g).  Si  genu 
laboret,  acutiffimus  plerumque  ell  dolor,  praefertim  cum  aeger 

t  f  \  t 

V  '  (v '  r  •  V  Oi;i  .  ::  ■  ; 

\  y  e  . 

(d)  Hoffm.  Tom.  II.  p.  M®* 

(e)  Aret.  c.  12.  p.  66. 

(/)  lbid- 

(g-)  Hoffm,  Tom.  s.  p.  34^* 

fe  movere  conetur,  &  eousque  contrahitur  artus,  ut  faltem  in 
aliquod  tempus  vix  pedibus  fe  fuftinere  valeat. 

Quotiescunque  fub  tali  for  mi  nobis  fe  morbus  oflendat ,  per 
totum  fere  annum ,  paucis  quidem  menfibus  seftivis  exceptis, 
durare  folet,  non  fine  doloribus  aegritudine,  ciborumque  fafti- 
dio.  Quando  res  ficce  habet,  raro  de  integro  redeunt  aegro¬ 
tanti  fuse  vires  ne  quidem  paroxysmis  intermiflis ;  at  faepifllme 
haemorrhoidibus,erudtationibus  pofl:  cibum  graviter  olentibus, 
non  fine  fapore  putido,  totiusque  corporis  languore  opprimi¬ 
tur.  Ejusmodi  reddit  urinam  ac  fi  diabete  (  h)  laboraflet.  Im¬ 
mani  tentatur  prurigine  tam  dorfum  quam  aliae  corporis  par¬ 
tes,  &  quidem  maxime  fub  hora  fomni.  Nonnunquam  fomno 
irrepente,  talis  fenfus  repentino  percipitur  ac  fi  fuftis  idlu  per¬ 
fringatur  metatarfus.  Nec  quidem  in  hoc  morbo  mens  nihil 
patitur.  Inflante  enim  paroxysmo, magis  iracundiae  funt  pro¬ 
ni  ,  multisque  timoribus ,  anxietatibusque  pleni ,  mitefcente 
vero ,  ad  placidum  flatum  fuum  illico  reftituitur  animus ,  at¬ 
que  tum  demum  miris  modis  pollet  intellectus. 

Paroxysmi ,  morbo  jam  inveterafcente ,  lenius  fe  habere  vi¬ 
dentur,  partiumque  antea  lsefarum  dolor  valde  mitigatur,  tum 
vero  arthritis  irregularis  evadit,  &  pulmones,  cerebrum ,  ven¬ 
triculum,  intellina,  renes,  aut  alia  vifeera  corripit.  Ubicun- 
cunque  hanc  formam  induit  arthritis,  five  fit  prae  naturae  defe¬ 
ctu,  five  aegri  ipfius  in  rebus  nonnaturalibus  fic  diftis,  errore, 
five  ratione  medendi  incautius  inftituta,  eam  nerno  nifi  medi¬ 
cus  peritijfifimus  ab  aliis  morbis  ad  partem  dolentem  peculiari¬ 
ter 

ter  foedantibus  dignofeere  valebit.  Denique  cum  jam  morbi 
diuturnitate  adeo  infirma  reddantur  vifcera,  ut  fuis  muneribus 
fungendis  non  amplius  fufficiant ,  vitam  fcena  brevem  toto 
cum  dramate  claudit. 

Maxime  ex  omnibus  aliis  Rheumatici  dolores  affines  funt 
arthriticis.  Sunt  autem  plerumque  a  fe  invicem  dignofeendi 
tam  ex  aegrotorum  aetate  ,  fexu  &  temperamento ,  quam  ex 
morborum  caulis,  fymptomatibusque. 

Rheumaticis  malis  omnis  aetas  eft  obnoxia;  ad  podagram 
procliviores  fumus  annis  maturioribus.  Illa  aeque  viros  aC  foe- 
minas  fine  diferimine,  haec  homines  faepius  quam  mulieres  inva¬ 
dit.  Podagra  mulieres  nunquam  affligi  dixit  Hippocrates  dum 
-catamenia  debitos  fuos  tueantur  curfus.  Sub  noftro  autem  coe¬ 
lo  res  fe  aliter  habere  videntur.  Multae  enim  ex  noftratibus 
hoc  morbo  prius  tentantur  quam  catamenia  fluere  defiftant; 
imo  etiam  lpfae  illae  fceminae  quarum  menfes  copiofius  &  faepius 
quam  folenne  eft  erumpere  folent. 

Rheumatismus  nullis  parcit  temperamentis ;  fed  pinguibus , 
( i )  hominibusque  cralflori  corpore  infeftior  eft  podagra  :  te¬ 
nuiores  ,  raro  funt  podagrici.  Neque  tamen  haec  de  podagra 
obfervatio  vera  adeo  fit  habenda  ut  nunquam  fallax  exiftimari 
debeat ;  imo  rem  omnino  fe  aliter  habere ,  praefertim  cum  mor¬ 
bi  a  parentibus  defeenderint ,  faepe  inveniemus. 

Fontes  etiam  e  quibus  effluunt  haec  duo  morborum  genera 
multum  a  fe  invicem  diferepant.  Caelo  gelido  vaporibus  refer¬ 
to  ,  maxima  ex  parte  fuam  rheumatismus  debet  originem ;  hu¬ 
jusmodi 


(I)  Sydenh.  p.  435» 

jusmodi  caulis  exterioribus  raro  gignitur  podagra :  tefte  tamen 
Cl.van  Swieten , foffores  &  pifcatores  inter  Batavos,  (/)  quo¬ 
rum  pedes  aqua  fere  conftanter  diffluunt,  arthritico  cruciantur 
dolore;  hujusmodi  exemplum  nos  ipfi  notavimus.  Ex  mufc il¬ 
lis  infigniter  diftraclis  (  m  )  uterque  morbus  nonnunquam  pro¬ 
fluit.  Per  totum  annum ,  fepius  tamen  autumno,  rheumatis¬ 
mus  ;  podagra  plerumque  vere  («) ,  aliquando  etiam  te  fiatis  fub 
finem  fuos  exercet  impetus. 

Dignofcuntur  autem  fedibus  fibi  invicem  propriis.  Tendi- 

9  * 

num  enim  aponeurofes  mufculis  circumdatae  rheumatismo  exa¬ 
gitari  folent,  altiores  agit  radices  podagra,  &  revera,  ut  ita 
dicam,  eft  morbus  articularis. 

Attamen  jampridem  oblervarunt  medici ,  non  membra  fo- 
lum,  fed  vifcera  etiam  podagra  vexari ;  &  fi  forte  cerebrum 
inde  doleat,  paralyticos,  apoplefticos ,  aut  alios  nervis  praeci¬ 
pue  infidentes ;  fi  pulmones ,  afthmaticos ,  peripneumonicosque 
confieri  morbos.  Multi  etiam  medici  rheumatismo  quoque  vi¬ 
fcera  tentari  fuipicantur. 

GjtVoPSE  $>&SE%)jQf$>03V<S5VT8Q/: 

Nullus  fere  morbus  eft  qui  frequentior  podagra  a  parentibus 
trahatur.  Hoc  morbo  viri  faepius  quam  mulieres  aegrotant. 
Ante  trigefimum  aetatis  annum  pauci  funt  huic  obnoxii.  Ju¬ 
nio- 

# 

{/)  Van  Swiet.  Tom.  4.  p.  306. 

( m )  Ibid.  Tom.  4.  p.  297.  ' 

(n)  Caelius  Aurelian.  lib.  5.  p»  55&> 

(0)  Syd.  p.  436. 

niorfes  vero  podagricis  parentibus  nati  frequenter  infeftantur. 
Lautius  vivendo  impetus  fiunt  maturiores.  Saepius  in  hunc 
morbum  incidunt  plethorici,  qui  craniis  formantur  ingentibus, 
corporis  habitu  humido  atque  pleno,  &  robuftiores  nimisque  lux¬ 
uriante  temperie.  Infigni  acumine  ingenii  gaudentes  hujus 
mali  femina  naturis  fuis  quali  infita ,  tenent.  Itaque  Sydenha- 
mo  annotatum  eft ,  articularius  ille  morbus  (  quod  vix  de  quo¬ 
vis  alio  affirmaveris )  divites  plures  interemit  quam  pauperes , 
plur  es  Jdpientes  quam  fatuos. 

% 

GjfVorZE  OGG^ofJOZY^-GGof. 

Integri  ab  ejus  infultibus  funt  pauci,  qui  ab  ipfo  vitae  limi¬ 
ne  luxu  diffluere  confuerunt,  omiffis  pradertim  exercitiis  (p) 
ufitatis,  &  molli  otio,  fenibus  folis  optando,  intempeftive 
praeoccupati.  Nec  magis  tuti  funt  ii  qui  vinis  jam  diu  ufi  ge- 
nerofioribus  ad  tenuiffima  fefe  illico  conferant.  Nec  quidem 
multum  ab  iis  hocce  infortunium  aberit ,  qui  acidioribus  (q~) 
jamdiu  potulentis  deledantur,  aut  quorum  inferiores  corporis 
extremitates  coelo  humido  frigoribusque  continuis  exponuntur; 
aut  qui  fludiis  fe  nimium  abdiderunt ,  aut  in  adolefcentia  haud 

m* 

fatis  a  Veneris  illecebris  abhorruerunt.  Multa  ferunt  incom¬ 
moda,  morbo  quovis  chronico ,  podagra  praefertim  laboranti¬ 
bus  ,  graves  animi  perturbationes  (  r  ). 

GjCV- 

(p)  Sydenh.  p.  545.  &  Caslius  Aurelian.  morb.  chron.  lib.  5.  c.  2.  p.  558. 

( q )  Van  Swiet.  Tom.  4.  p.  297» 

(r)  HofFm.  Tom.  2.  n.  243» 

Si  caufam  hujus  morbi  proximam  fpecftemus  ,  fuam  ducere 
originem  videtur  ex  totius  habitus  defedtu ;  de  fingulis  vero  pa- 
roxyfmis  quid  aliud  ftatuendum  eft  quam  quod  tot  tantisque 
natura  ipfa  moliminibus  acriter  ad  falutem  aegrotantibus  refti- 
tuendam  annititur?  Utrum  ab  materia  acri  extremitatibus  im- 
miffa  profluant  paroxyfmi ,  aut  a  quovis  nervorum  interiori 
defedtu ,  nullo  ad  fanguinem  refpeftu  habito ,  pro  certo  affir¬ 
mare  foret  difficillimum.  Qui  priori  favent  fententiae  rifu  dig- 
niores  fortaffe  ideo  cenfendi  funt  quod  tam  flrenue  demonfi ra¬ 
re  conentur,  quali  natura  ea  fit  acrimonia  unde  morbum  pro¬ 
venire  contendunt  ,  dum  alii  acida  effe,  alkalina  alii  obnixe 
difputant.  Ex  quo  autem  artis  chemicae  evafimus  peritiores  , 
vana  haec  omnique  veritate  deflituta  figmenta  facile  propulfa- 
re  polfumus.  Eorum  oppugnatores ,  quia  qure  fit  hujus  acrioris 
materiae  natura  oftendi  nequit ,  talem  omnino  exifiere  perne¬ 
gant  ;  ipli  quidem  in  errorem  incidunt,  propterea  quod  innu¬ 
merae  fint  quibus  irritetur  humanum  corpus  fubftantiae;  qua¬ 
rum  intima  tamen  natura  chemicos  etiam  peritilfimos  adhuc 
latet;  hujusmodi  profedto  funt  Ipecacuanha ,  Cantharides,  Si¬ 
napi  &c. 

Cum  partes  exteriores  colore  rubro ,  tumoribus ,  vehementi- 
que  ardore  afficiuntur  ,  acrem  adeffe  materiem  verifimillimum 
eft ,  quia  eosdem  effedtus  a  rebus  acrioribus  ad  capillares  corpo¬ 
ris  arterias  adhibitis ,  obfervare  licet ;  nec  e  contra  argumenta 
invenientur  quibus  tales  effectus  a  quopiam  interno  nervorum 

B  de- 

defectu  ortum  fuum  ducere  demonftrari  poliunt. 

Duae  funt  omnino  caufae  6  quibus  praedicta  inflammationis 
phaenomena  pendere  credamus.  '  Aut  enim  ex  parvis  arteriis 
proficifci  videntur ,  fi  quando  eae  ita  fe  habeant  ut  leviffimis  de 
caufis  quam  maxime  doleant  adeo  ut  ab  ipfo  ftimulo  fanguinis 
curfum  fuum  jugiter  peragentis ,  in  contractiones  nimias  folli- 
citentur;aut  ex  quadam  acri  materia  capillares  infeftante,  etiam 

11  tunc  quidem  temporis  haud  praeter  folitum  fint  irritabiles. 
Prioris  fententiae  patroni  minus  audiendi  funt ,  propterea  quod 
arthritici  infultus  neque  in  prima  aetate  quando  partes  corporeae 
funt  maxime  irritabiles ,  neque  in  juventute  quae  inflammationi¬ 
bus  maxime  ell  obnoxia ,  at  poft  vitae  ax^v  quo  tempore  to¬ 
tum  corpus  efl  minus  irritabile,  vehementiffime  ingravefcant. 
Ad  eorum  igitur  partem  qui  inflammationes  podagricas  ex  acri¬ 
bus  humoribus  languinem  totum  corrumpentibus  proficisci  do¬ 
cent,  libentes  accedimus. 

Morbi  qui  ad  nervos  potiflimum  fpe&ant ,  cujusmodi  funt 
Apoplexia ,  Epilepfia  &  Paralyfis ,  fuum  ortum  podagricis  do¬ 
loribus  nonnunquam  debere  videntur ;  utrum  tamen  ab  acri 
ftimulo  an  interno  quovis  nervorum  vitio  pendeant,  haud  fa¬ 
cile  efl  confirmatu.  Ufu  quidem  compertum  habemus ,  mor¬ 
bos  praedi&os  qui  vulgo  audiunt  nervofi ,  ftimulo  irritanti  non¬ 
nunquam  jure  apponi  poffe ;  fi  tamen  eos  ab  acri  materia  po¬ 
dagrica  oriri  fupponamus ,  plures  certe  hujusmodi  morbos  quam 
fert  confuetudo,  ipfae  podagrae  fupervenire,  expedare  liceret. 

Ex  alterd  tamen  parte,  cum,  partibus  extremis  levatis, 
hifce  faevis  doloribus  eodem  fere  temporis  articulo  corripian¬ 
tur  vifcera ,  alienae  a  nervis  caulae  repentinas  hafee  mutatio¬ 
nes 

nes,  primo  quidem  afpedtu,  vix  attribuere  poffumus;  ab  ipfls 
enim  .extremitatibus  usque  ad  vifcera  acrem  materiem  tam 
fu  bito  transferri,  profecto  eft  parum  credibile.  Quid  autem 
obftat  cur  minus  credamus  totam  fanguineam  molem ,  eodem 
tempore,  materia  ipfa  podagrica  imbui  poffe.?  Et  eodem  qui- 
dem  modo ,  quo  multa  medicamenta ,  haec  materies  vi  qua¬ 
dam  lingulari,  quasvis  corporis  partes, artus  nempe  extremos 
&  vifcera  ,  peculiariter  ftimulare  videtur.  Quum  intercludan¬ 
tur  aditus  quo  minus  in  illos  fiant  impetus ,  ad  haec  fuam  illico 
affedtat  viam.  Simili  quidem  ratione,  mercurio  fumpto,  aut 
faliva  aut  alvo  laxius  fe  habente ,  aut  denique  fudore ,  plerum¬ 
que  expelluntur  humores  noxii.  Cui  vero  rellat  dubium ,  quin 
per  totam  fanguineam  compagem  ad  tales  gignendos  effectus 
diffundatur  mercurius,  neceffe  fit?  finguli  tamen  effectus  tem¬ 
poribus  lingulis  foli  producuntur ;  quoties  enim  cunque  ab  hac 
parte  incipiat ,  ilBc  operari  definit. 

Quae  cum  ita  fint ,  eorum,  qui  pro  acri  materid  dilputant, 
opinio ,  ad  veritatem  quam  proxime  accedere  videtur ;  &  nullus 
fere  dubito,  quin  argumenta  jam  allata  fatis  valeant  ad  eno¬ 
dandam  fummam  hanc  difficultatem  e  fubita  acris  materiae  me- 
tallafi  profectam. 

zpsicgzvoQrjQfi 

•  _  •*  j  v  j  v  ^ 

Si  ad  fenium  hic  morbus  neque  tam  conftanter ,  nec  tam  a- 
cerbe  quam  fi  in  annis  maturioribus  in  vadat,  laeviunt  paroxys¬ 
mi  ;  quamvis  enim  in  adolefcentia  eorum  ledes ,  progreffus  & 
diuturnitas  funt  incerta ,  morbusque  ipfe  multo  remiffior ;  ac- 

crefcentibus  tamen  annis,  non  folum  conftantiores  fed  &  aerio- 
res  quoque  inftant.  Quo  acerbior  eft,  faeviente  paroxysmo,  do¬ 
lor,  eo  brevior  evadit  paroxysmus,  atque  intervalla  longio¬ 
ra,  magisque  diftinda  redduntur,  &  vice  verfa. 

Juniores  arthriticis  parentibus  nati,  fiSintempeftive  hunc  fibi 
morbum  arceffant  luxuriole  vivendo,  raro  quidem  fenes  fiunt; 
•at  qui  non  nili  in  aetate  prove&iori,  his  infeftantur  malis  /  prae- 
fertim  fi  paroxysmi  fint  latis  regulares  atque  conftantes ,  faepe 
ad  fenedutem  perveniunt  longilfimam  (j). 

De  improvifo  quidem,  podagra  eft  raro  lethalis  (/)  ni  fenio 
aeger  fit  prorfus  confedus,  vitalisque  vis  omnino  perierit,  aut 
morbo  ab  extremitatibus  vi  depullo  intusque  graflante ,  gignan¬ 
tur  lethargiae  ,  haemiplegiae  ,  apoplexiae,  ;afthmata  fpasmodica, 
catarrhi  fuffocativi,  peripneumoniae ,  hydropes,  inflammatio¬ 
nes  vel  ventriculi  vel  inteftinorum ,  unde  mortem  fuos  faepe 
gradus  corripere  facile  exiftimemus. 

Cum  per  longum  tempus  paroxysmis  aeger ,  jam  fenex ,  con- 
flidatus  ,  artubus  fit  tophaceis ,  &  alvo  tarda  ,  nihil  prorfus 
Ipei  affulget.  Junioribus  autem ,  affirmante  Hippocrate  ,  qui¬ 
bus;  adhuc  non  valde  induruit  cutis ,  fi  cautius  fele  gerant ,  a 
labore  non  abhorreant,  alvoque  fint  laxiori,  de  remedio  non 
delperandum  eft. 

» 

Vix  ullus  credo  a  dignandus  eft  morbus,  cuiplura  quam  po¬ 
dagra:  , 

(s)  Hoffm.  Tomo  2.  p.  344.  J.  2 6. 

(£)  Ibid.  J.  27» 

dagrae ,  inventa  funt  remedia.  Quum  enim  raro  fit  repentine 
lethalis  hicce  morbus ,  faepe  evenit  ut  amici  qui  falutandi  cau- 
fa  adveniunt,  aegrotum  admoneant  de  nefeio  cujus  fingularis 
medicamenti  efficacid  quod  aut  fibi ,  aut  quibusdam  ex  ipforum 
faltem  familiaribus,  egregio  fuit  emolumento.  Iis  qui  meden¬ 
di  fcientiam  vel  primoribus  labris  attigerunt  eft  notiflimum, 
quod  haec  mala  ita  fe  nonnunquam  habeant ,  ut  fi  viliflima 
nulliusque  omnino  momenti  remedia  exhibeantur ,  aeger  infig- 
niter  levatus  elfe  videatur ;  &  hinc  hominibus  imperitis  con¬ 
fiet  de  eorum  conftanti  vi  &  pollentia  paene  divina,  quum  re¬ 
vera  latentibus  naturae  operationibus ,  totum  hoc  quod  effec¬ 
tum  eft, debeatur  ;  quae  quidem  etiamli  medicinis  non  adjuve¬ 
tur,  plurimum  tamen  ipfa  fuis  viribus  valere  folet. 

Infinita  quidem  remedia  ab  hoc  uno  fonte  profluxere  ,  Au¬ 
dio  indoft orum  nimis  offidofo.  At  tamen  fi  hic  unicus  fons  pa- 
tuiflet  ,  melius  pro  humanae  faluti  vitaeque  cautum  elfet.  No¬ 
bis  vero  ab  alia  origine  plura  imminent  mala  &  pericula  fane 
graviora.  *Se  enim  haud  raro  ingerit  importuna  medicaftri  im¬ 
probi  fedulitas  ,  qui  nefeio  quam  certiflimam  medendi  ratio¬ 
nem  ,  fe  folum  penitus  callere  pollicetur  ;  vanis  autem  hujus¬ 
modi  ja&ationibus  infelices  aegri  heu  !  nimium  faepe  adduefi 
confilio  fatali  aufcultant  ,  &  indociles  faniora  amplefti,  reme¬ 
diis  periculoliflimae  aleae  plenis  in  fummum  vitas  adducunt, 
diferimen. 

Conflare  profe&o  videtur  inter  omnes  medendi  fcientiae  af- 
fuefa&os ,  ne  quidem  per  totum  terrarum  orbem  ,  reperin  polle 
aliquam  fubfiantiam  quam  ad  quosvis  morbos  fanandos ,  aut 
utiliter ,  aut  etiam  tuto  quidem  per  fingulos  eorum  curfus  ex- 

hibere  poflimus.  Si  nobis  etiam  reputemus  quod  pro  lingulari 
quorumcunque  habitu  atque  temperie,  vel  in  eodem  morbi  e- 
jusdcm  articulo ,  opus  iit  aliis  prorfus  tra&andi  rationibus ;  ni¬ 
hil  excogitari  poteft  abfurdius  quam  medicum  quemvis  fperare 
fe  polTe,  ope  cujuscunque  remedii  omnibus  temporibus  fine  di- 
fcrimine  adhibiti ,  aegrotantem  fublevare. 

Medicafiris  ne  unquam  quidem  defuiffe,  fua  fida  morbo- 
rnmque  omnium  jadata  remedia  fcriptores  memoriae  tradide¬ 
runt.  Vel  poffelloris  morte,  vel  quovis  fortuito  cafu,  ple¬ 
rumque  veris  medicinae  profefforibus  arcana  haec  pretiofa  tan¬ 
dem  innotuere.  Ufus  quidem  jam  pridem  comprobavit,  quod  fi 
unum  fit  fortaffe  ex  his  remediis  ullius  omnino  pretii ,  mille  a- 
lia  aut  futilia,  aut  plane  perniciola  habenda  fiint.  Si  ad  ho¬ 
diernos  Empiricos  occulos  convertamus ,  nihil  eft  cur  iis  potius 
quam  eorum  antecefforibus  noftram  aftringamus  fidem.  Nec 
quidem  a  medicafiris  inventa  remedia ,  fi  modo  de  eorum  ufu 
aliquid  certi  conftaret ,  in  thefauris  nofiris  recondere ,  unquam 
fumus  dedignati ;  iis  folummodo ,  quae  aut  parum  utilitatis  aut 
multum  incommodi  fecum  afferre  videbantur,  uti  par  erat, 
repudiatis.  Quanto  tutius  igitur  confidendum  eft,  legitimi 
profefToris  fagacitati,  quem  neque  haec  ipfo  remedia,  neque  u- 
fus  eorum  tempeftivus,  ratioque  latent ,  quam  futilibus  nefcio 
quorum  au&orum  pollicitationibus  omnia  fine  confilio  agen¬ 
tium  ! 

Pro  morbis  acutis  non  tot  ja&antur  egregia  remedia.  Ho¬ 
rum  enim  fymptomata  plerumque  adeo  repentina  &  atrocia 
funt,  ut  medicus  quam  celerrime  in  confilium  advocari  foleat. 
In  morbis  autem  chronicis,  fagacem  atque  acutum  medicum 

haud  fegnius  accerfi  oportet ;  his  enim  natura  languidius  fe  ha¬ 
bere,  nec  multum  per  fe,  ipfa  valere  videtur;  opus  autem  eft 
majori  fubtilitate  &  acumine  in  caulis  magis  e  conlpedtu  remo¬ 
tis  inveftigandis.  Quae  cum  ita  fint,  confitendum  eft  certe 
quod  vix  &  ne  vix  quidem  pro  quovis  morbo  inftitui  poflit  ta¬ 
lis  medendi  ratioj  quae  lit  &  temporum  &  aetatum  omnium 
atque  locorum;  nedum  pro  podagra  quae  nec  adhuc  deftitit  in¬ 
ter  medicinae  opprobria  numerari.  Si  vero  aliquos  morbos 
certis  quibusdam  fanari  formulis  concedamus,  nihil  tamen  be¬ 
neficii  cuivis  ex  inde  redundabit,  nili  cauto  feduloque  medico, 
qui  non  modo  naturam  rite  contemplari ,  &  prudenter  talia 
eligere  remedia  quae  aegrotis  maxime  conveniant ,  verum  etiam 
opportuniflima  adhibendi  tempora  valeat  dignofcere.  Nihil 
enim  eft  aliud, in  quo  fidelis , fubtilique  ingenio  medicus  magis 
prae  caeteris  enitefcere  folet ,  quam  tempeftive  exhibendis  medi¬ 
cinis.  Quse  de  ratione  hunc  morbum  tradlandi  reftant,  tribus 
hifce  indicationibus  profequemur. 

Prima  indicatio  eft,  ut  inflammatio,  in  extremitatibus  cum 

remiffior  fit,  excitetur. 

2.  Ut  nimia  inflammatio  reprimatur. 

3.  Ut  totum  roboretur  fyftema ,  quominus  aeger  frequentibus 
in  pofterum  infeftetur  paroxysmis. 

Ut  primum  attingamus  propofitum ,  ut  partes  nempe  exte¬ 
riores  minus  inflammate ,  vehementius  exardefcant:  cardiaca 
intus  adhibita  &  applicationes  topicse ,  ut  ita  dicam ,  ad  ex¬ 
tremitates  aliasque  partes  laborantes  maxime  convenire  viden¬ 
tur.  Nec  vero  defunt  medicamenta  tam  emetica  quam  purga¬ 
tiva,  quae  ,  etiamfi  inflammationes  mitigare  plerumque  exifti- 

mentur,  vifceribus  tamen  correptis,  magno  funt  ufui  in  dolo¬ 
ribus  ad  extremitates  derivandis  ,  quemadmodum  Musgra- 
vius,  Hoffmannus  aliique  de  hoc  morbo  probatiflimi  fcriptores 
nos  certiores  fecerunt. 

Magni  se  (limanda  funt  emetica  ubi  parum  vigeat  vis  vitalis , 
partibusque  extremis  dolore  carentibus,  ventriculus  folus  con- 
triftetur.  Si  adeo  comprimantur  pulmones  ut  ufui  refpiratio- 
nis  pene  fiant  inepti,  torminibusque  ventriculus  ipfe  obruatur, 
praefertim  (i  neque  naufeae  nec  vomitus,  nec  erudationes  ab- 
fint,  mea  quidem  fententid,  ni  aegrotantis  vires  id  ferre  recu- 
fent  ,  emeticum  tutum  &  fimul  efficax  adminiffrandum  eft. 
Nonnunquam  fit,  ut  torminibus  vanisque  fpasmis  commovean- 
tur  aegri,  praefertim  li  vino  jamdiu  ufi,  poffetacea,  ut  alunt, 
forbilla ,  decodum  aut  quodvis  aliud  medicamentum  una  cum 
emetico  biberint.  Quum  ufus  itaque  ita  poffulet ,  vino  (x) 
liberius  utendum  eft  tam  pro  emetico  quam  cardiaco  remedio. 
Quum  primum  vomendo  emiffae  fint  biliofie,  corruptae  &  aci¬ 
dae  fordes, minuitur  fpirandi  difficultas,  pedus  fublevatur  &  in¬ 
terdum  fine  mora  verus  ingruit  paroxysmus.  Si  inteffinis 

e  c  . 

correptis  ,fequatur  aut  colica  arthritica  aut  diarrhaea,  neque jeo- 
dem  tempore  dolore  immunis  fit  ventriculus,  emeticum  lene 
confulto  praefcnbatur  ,  aut  e  chamaemeli  floribus  'decodum , 
aut  theae  viridis  quae  latis  largiter  bibatur.  Ubi  a  ventriculi  cru¬ 
ditatibus  nafcatur  arthritica  fyncope  ,  haud  parum  aegrotanti 
proderit,  praedidum  ufurpare  decodum,  vel  viridis  theae  quan¬ 
titatem  potare  quali  ad  vomendum  impellatur ;  quod  fi  ab  his 

for- 

Ibrbitionibus  abhorreat  ad  vinum  confugiendum  eft  nec  priu3 
deiiftendum  quam  excitentur  vomitus.  Cum  jam  inveterafcere 
arthritis  caeperit ,  renes  faepe  tentantur  dolore  nephritico ,  id- 
que  fit  modo  ingravefcente,  modo  difcedente  paroxystm.  Ni¬ 
hil  efi;  magis  opportunum,  rebus  fic  politis,  quam  e  pofleta- 
ceis  potare  forbillis  donec  concitentur  vomitus. 

Ufibus  jam  omnibus  figillatim  expolitis  quibus  emetica  infer  - 
viunt  ad  primum  aflequendum  propolitum ,  limili  quidem  ra¬ 
tione  de  alio  medicamentorum  genere ,  catharticis  fcilicet  dif¬ 
feremus:  haec  enim  quamvis  itidem  inflammationibus  relillere 
credantur  &  ed  de  caufd  ad  fecundum  noltrum  inftitutum  elfe 
accommodatiora,  vifceribus  tamen  dolentibus,  magno  faepe 
funt  adjumento.  Stomacho  laborante ,  eadem  qua  antea  de- 
monftravimus  ratione,  dato  emetico,  hora  circiter  una,poft- 
quam  e  vomendo  aeger  quiefcerit ,  clyllerem  ,  duobusque  fere 
poli  diebus,  aut  limulae  permittant  aegrotantis  vires  ,  lene  & 
limul  efficax  catharticum  adhibenda  elfe  cenfemus.  Si  fexta 
hora  praeterita  nihil  valuerit  catharticum ,  clyllerem  repe¬ 
tendum  hortaremur.  Neque  unquam  aut  in  arthritica  coli¬ 
ca,  aut  diarrhaea,  omittenda  eft  poft  vomitionem  haec  leniter 
purgandi  ratio. 

Potiflimum  vero  enitendum  eft,  medicinarum  ope  cardiaca¬ 
rum  ,  diaphoreticarum  &  fudorificarum ,  ut  primi  voti  evenia¬ 
mus  participes;  quandoquidem  praedifta  duo  genera  ,  emetica 
volo  &  cathartica ,  ad  fqualores  noxios  e  ventriculo  aut  intelli- 
nis  exhauriendos  magis  conducunt,  quo  aeger  iis  remediis  no¬ 
vum  vigorem  enervato  corpori  infpirantibus  ,  fanior  evadat. 
Laborante  ftomacho,  &  tum  emetico  tum  clyftere  praeferiptis , 

exhibeatur  cardiacum ;  &  ni  exinde  ad  partes  extremas  migra¬ 
re  malum  cogatur,  nequaquam  a  cardiacis  defiftendum  eft. 
Huic  ufui  nihil  magis  convenire  videtur  quam  vinum  Maderen- 
fe,  de  quo  libras  duas  aut  etiam  tres  segro  quotidie  potare  li¬ 
ceat  fi  vino&  liberaliori  vivendi  inftituto  fe  olim  dederit.  Non- 
nunquam  fit  in  arthritica  colica  ut  poft  purgationem  fpafmodi- 
cis  malis  contrahantur  inteftina ;  in  tali  rerum  ftatu ,  proderit 
vinum,  fi  fub  clyfteris  forma  fiepius  repetatur.  Ubi  etiam  ar¬ 
thritica  diarrhtea  inveterafcente ,  jam  deficiant  agrotanti  vires, 
cardiacis  funt  reficiendae.  Nifi  ad  crifin  mox  perveniat  diar- 
rhsea  per  bidui  aut  tridui  fpatium,  eliciendi  funt  fudores  mane 
&  vefperi ;  iis  enim  bis  terve  repetitis  ,<■  fifiitur  plerumque  al¬ 
vus  ,  malumque  arthriticum  ad  extremitates  tranfit.  Contra 
fyncopen  hoc  morbo  orientem ,  nihil  aeque  valet  ac  cardiaca.  In 
tali  rerum  conditione,  confirmat  Musgravius  fibi  faepe  omnia 
prolpere  ceflifle  fpiritu  vini  adufti  aut  per  fe,  aut  una  cum  car¬ 
diacis  aliis  ,  exhibendo.  Ubicunque  ventriculus  debilitate  pre¬ 
matur  &  languoribus,  tefte  Sydenhamo  ,  vinum  canarinum 
modice  bibendo  aegroti  maxime  levari  folent. 

Quando  medicamina,  cardiaca,  &  diaphoretica  ad  dolores 
in  extremitates  abigendos  parum  profuere  ;  externis  nonnun- 
quam  ob  eamljcaufam  applicatis,  res  feliciter  ceflit.  Sydenha- 
mus  tamen  qui  in  hac  palseftra  faufiiffime  laboravit,  hanc  me¬ 
thodum  inculpat]  quafi  plane  perniciofam.  Quod  fi  hic  audior 
fuam  medendi  rationem  non  nifi  ad  hos  dolores  extremitates  in- 
fellantes  accommodaffet ,  quas  jam  intumefcere  etiam  &  in¬ 
flammari  conftituit ,  &  medicamenta  vi  repellendi  praedita , 
potifiimum  ab  eo  reprehendi  concedatur ,  libentiflime  fane  in 

eandem  ibimus  fententiam.  Innumera  fere  exempla  in  audito¬ 
ribus  maximo  ufu  &  exercitatione  inventa  funt,  quibus  haec  re¬ 
media  repellendo  vehementer  nocere  pateat,  Attamen  fi  fto- 
machus  oppugnetur ,  &  medicamenta  prius  praefcripta  votis 
noftris  minus  refponderunt,  in  doloribus  ad  optatam  in  extre¬ 
mitatibus  fedem  eliciendis,  fine  ulla  dubitatione  ,  cataplasma¬ 
ta  ,  ovinam  pellem ,  aut  quaedam  rubefacientia  adhiberem ;  la¬ 
ter  aut  ferrea  lamina  calefadta  pannisque  involuta ,  aliqua  ex  par¬ 
te  huic  ufui  inferviant.  Aut  in  ledto ,  aut  fponda  fe  seger  con¬ 
tineat,  ut  quam  optime  a  frigore  defendatur.  Ubi  medicamen¬ 
ta  aflumpta  retinere  nequeat  ventriculus ,  abdomini  lingulis 
diebus  tepida  fomenta  fiepius  apponere ,  haud  erit  inutile.  Quod, 
etiam  fieri  debet  in  arthritica  colicd  cum  inteftina  ita  fpasmis 
exagitentur ,  ut  ne  fortiflimis  quidem  catharticis  commoveri 
poffint.  Rebus  fic  politis ,  multum  quidem  fpei  oftenditur  ex 
tepidi  pediluvii  ufu ,  quod  valde  profuilfe  fsepe  perfpeclum  eft , 
in  fedandis  inteftinorum  fpasmis  &  convulfionibus ,  &  ad  dolo¬ 
res  maturius  in  extremitates  deducendos  nonnihil  efficere  vide¬ 
tur.  Strigile ,  aut  molli  lanula ,  per  longum  tempus  partes  exte¬ 
riores  conftanter  exercendae  funt ;  &  parva  haec  non  contem¬ 
nendo,  magni  percipientur  fructus.  Si  vifceribus  levatis,  ex¬ 
tremitates  prae  doloris  immanitate  tumelcant ,  audtore  Musgra- 
vio  ,  felicem  quidem  eventum  a  veficatorio  applicato ,  Iperare 
licet.  Foveatur  pars  infirma  ,  pannisque  laniis  obtegatur  ne- 
ceffe  eft ,  ne  fe  inflammatio  nimis  celeriter  remittat.  Exercita¬ 
tionibus  aeger,  quales  quantasque  vires  ferre  valeant ,  utatur; 
&  equo,  aut  fi  id  nimis  laboriofum  fit,  curru  vehatur ;  &  ne 
frigore  laedatur  curare,  oportet.  Cibis  levioribus  utatur,  «St  bo- 

no  fane  nutrimento  ;  &  fubinde  aut  vinum  Madarenfe  ,  aut 
ferum  ex  lacte  vinoque  Hifpanico  confectum  ,  ut  facilior  fit 
perfpiratio ,  ebibat.  At  in  regimine  idoneo  pracipiendo ,  tam 
ad  aegrotantis  ufitatam  vivendi  normam  ,  ratio  praecipue  eft 
habenda ,  quam  ad  cibos  qui  palato  maxime  arrideant. 

Eas  folummodo  rationis  hactenus  expofuimus  quibus  natu¬ 
ram  languefcentem  ftimulare  conetur  medicus ,  aut  quse  affe¬ 
rat  prafidia ,  ubi  intempefiiva  &  perniciofa  medicamenta  im¬ 
pedimento  fuerunt,  quo  minus  ipfa  fuis  ad  falutem  recuperan¬ 
dam  utatur  conatibus. 

Qiise  ad  fecundam  fpe&ant  indicationem’  nunc  tradere  debe¬ 
mus  ;  fcilicet ,  ad  nimias  inflammationes  reprimendas ;  at  quan¬ 
doquidem  inflammationes  ipfse  funt  acerba  natura  remedia, 
idcirco  fortaffe  parum  prafidii  e  medico  fperandum  effe  videa¬ 
tur.  Et  pi;ofedto  haud  difiimulandum  efl,quod  medico  majori 
debeat  effe  curse ,  ne  minus  idonea  fiant ,  quam  ne  omittantur 
utilia.  Unicam  tamen  quse  plerisque  cafibus  conveniat  obfer- 
vationem,  adjungam.  Sifumma  fitseger  adolefcentia ,  proveniat- 
que  arthriticus  paroxysmus  a  luxu , aut  intempeftivius  bibendo, 
utilem  effe  vensefedtionem  ad  febris  immanitatem  pacandam. 
Teftibus  quidem  fatis  probis  compertum  habeo  medicum  quen- 
dam  nullius  legibus  fe  aftringentem ,  fselici  quidem  eventu, par¬ 
tibus  ipfis  affe&is  appofuiffe  hirudines,  ad  mitigandam  paroxys¬ 
mi  fsevitiam. 

Ingravefcente  malo ,  femper  nocent  cathartica ,  &  quamvis 
ad  leniendos  dolores  aliquantisper  conducant,  iis  tamen  ad 
vifcera  ( y ) ,  conflanter  deducitur  morbus ,  &  inde  creantur 

aegritudo ,  tormina,  languores,  atque  alia  inimica  fympto- 
mata. 

Nocent  etiam  fudores  prohibendo  naturam  luis  uti  benignis 
moliminibus,  &  li  profufiores  fiant  nonnunquam  pariunt  a- 
poplexias  (  z  ). 

Perniciofa  funt  omnia  extrinfecus  adhibita  ,  ubicunque  in. 
flammationes  plus  aequo  excandefcunt ,  praeter  pannulos  mollio¬ 
res  aut  lanam  fine  oleo  confedam:hac  enim  ne  externis  offen¬ 
datur  undique  muniendus  efl ,  aegrotantis  pes.  Ni  id  profpec- 
dum  fit,  haud  levibus  frequenter  aeger  vexatur  cruciatibus  e 
quovis  in  ledo  motu  leviffimo.  Innumera  prope  funt  exem¬ 
pla  audoribus  optimae  notae  commemorata,  quae  fatis  often- 
dant  dolores  faepe  jmitiores  in  aliquod  tempus  fieri ,  fpirituum , 
camphorae  ,  diverforumque  aftringentium  ufu ;  exinde  autem 
perpetuo  obvenire  periculofa  &  faepe  prorfus  exitialia  fympto- 
mata  ( a  ).  ALgroti  haud  raro  fecurius  fe  committendo  frigo¬ 
ribus  (  b )  poenas  morte  luunt.  Quamvis  Adius  (c)  nimirum 
de  uno  arthritico  qui  pedibus  gelida  immerfis  multum  tulit  le¬ 
vaminis,  &  Pechlinus  (d)  etiam  delaltero  mentionem  facit, 
qui  nivem  circa  pedes  ponendo  &  quidem  in  eam  fine  calceis  am¬ 
bulando,  fuos  mitigavit  dolores ,  &  intervalla  paroxyfmis  fuis 
intercedere  longiora  expertus  efl;  haec  tamen  duo  exempla  cer¬ 
te  non  funt  tanti  momenti,  ut  tam  enormem  curandi  metho¬ 
dum 

(2)  Sydenh.  p.  449. 

(a)  Hoffm.  tom.  4.  p.  373,  &  374, 

(b)  Ibid.  p.  350. 

* 

(c)  Serm.  12.  c.  28.  p.  321. 

(d)  Obfervat,  phyfico  med.  lib.  2.  Obfervat.  28.  p.  280* 

dum  nobis  liceat  imitari,  quotidiana  praefertim  experientia  re- 
fhigante ,  quae  ex  frigore  fufcepto ,  mille  mala  arthriticis  immi¬ 
nere  declarat. 

Si  primo  etiam  impetu  adeo  faevus  eft  paroxyfmus,  ut  'aeger 
ne  quidem  6  cubiculo  gradum  ferre  valear ,  le&o  fe  paucis  die¬ 
bus  teneat ,  carnibusque  abftineat  omnigenis  ,  pulmentariis 
maxima  ex  parte  contentus ;  attamen  ii  firmioribus  prsefidiis 
opus  fit  ventriculo ,  languoribus  aliisque  diris  fymptomatibus 
imminentibus  haud  denegandus  eft  carnium  ufus  fi  modo  cau¬ 
te  ,  nec  fine  deledlu  adhibito ,  id  fiat.  Ubi  cruciatus  plane  into¬ 
lerabiles  evadant,  aut  pravo  non  naturalium  aut  medicamen¬ 
torum  vi  repellendi  proditorum  ufu ,  mali  ominis  ingruant  in¬ 
dicia,  ad  opiata  vefperi  confugiendum  eft;  ab  his  vero  omni¬ 
no  abftinere  debemus ,  fi  caput  (  e  )  ipfum  male  fe  habet.  Quam¬ 
vis  aegrotanti  fuftinendo  vix  fufficiant  pedes,  &  a  motu  quovis 
leniflimo  abhorreant ,  tamen  bis  de  die,  quam  primum  fieri 
poflit,  tam  ante  quam  poft  meridiem ,  curru  vehi  foret  utilifii- 
mum.  Hujusmodi  exercitationes  nodte  fequenti  fbmnos  conci¬ 
liant  ,  calculosque  accrefcere  prohibent ,  quibus  arthritici  funt 
proclives. 

Paroxysmo  finito ,  inventa  funt  varia  remedia  quo  interval¬ 
lis  fumantur  ad  tertiam  indicationem  nobis  propofitam  attin¬ 
gendam;  ad  refarciendam  nempe  aegri  conftitutionem ,  quo  mi¬ 
nus  frequenter  recidivas  patiatur.  Mihi  quidem  nihil  fere  am¬ 
plius  provideri  polfe  videtur ,  quam  prudenti  non  naturalium  u- 
fu ,  immaturos  praecidere  paroxysmos.  Parvi  funt  momenti  me¬ 
di- 


(e)  Sydenh.  p.  473» 

dicamenta,  qualicunque  fint  modo  adminiftrata,  ad  diathefin 
aegrotanti  propriam  cui  maxima  ex  parte  luam  hic  morbus  de¬ 
bet  originem  ,  mutandam.  De  non -naturalibus  itaque  praeci¬ 
pue  cavendum  eft,  fi  aegrotantium  temperamenta,  habitusque 
emendare  velimus.  Si  id  diligenter  obfervetur ,  arthriticam  dia- 
thefin  aliqua  faltem  ex  parte  corrigere  licebit;  &  itafaepe  pra¬ 
eludetur  fons  ipfe  &  origo  mali,  quod  certe  magno  erit  ufui 
tam  ad  numerum  quam  vires  paroxysmorum  minuendum. 

Diffentiunt  quidem  inter  fe  expertiflimi  audlores  de  reme¬ 
diorum  genere  quibus  prohibeantur  paroxysmi.  Venafe&io- 
nem  (/)  fingulis  menfibus  celebrare utiliffimum  ,  alii;  alii  (g) 
omnino  damnofum  effe  contendunt,  adeo  ut  fi  fiat  intervallis, 
paroxysmus  inde  vehementior,  fi  crudelitate  doloris  remiifil, 
ager  hydropicus  evadere  foleat. 

Emetica  etiam  quovis  menfe  (b)  ad  primas  vias  expurgan¬ 
das  praecepta  fuerunt.  Varia  quoque  laxativa  ab  his  laudata, 
ab  aliis  ( z )  vituperata  funt.  Nec  quidem  medicinis  fudorem 
aut  diaphorefin  (7)  excitantibus  defunt  patroni;  fordent  vero 
in  aliorum  ( tu )  opinione ,  quamvis  minus  nocere  exiftimentur 
quam  vensefedio  &  cathartica. 

Cuticulam  fummi  pedis  cultello  (n),  tertio  quovis  menfe, 
perflringere,  plurimum  &  fxpius  profuiffe  memorite  traditum 

eft. 

(f)  P1T0  c.  1.  5.  5.  p.  406.  HofFm.  Tom.  2.  p.  34$, 

( g )  Sydenh.  p.  447. 

( b )  HofFm.  Tom.  2.  p.  246.  $.  4. 

(i)  Sydenh.  p.  447. 

(i)  Carol.  Pifo  c.  2.  $.  5. 

(m)  Sydenh.  p.  449. 

{«)  HofFm.  Tom.  2.  p,  34 6. 

efh  In  pretio  itidem  habitae  funt  fontanellse ;  fed  non  docet 
noftra,  nec  peritiflimorum  medicorum  experientia,  quibus  ea¬ 
rum  virtutes  obfervandi  fas  pe  fuit  fumma  facultas,  has  quidvis 
aliud  unquam  efficere  nili  ut  regularis  invadat  paroxysmus. 

Quin  etiam  amara  ,  aromatica  ,  ftomachica  ,  &  corrobo¬ 
rantia  remedia  valdeifuerunt  laudata,  adverfus  impetus  arthriti¬ 
cos.  Id  quod  prae  ceteris  ejusdem  farinae  eft  notilTimum ,  Dia- 
centaurion  veteres  nominabant ,  quod  iisdem  fere  partibus  con¬ 
flatum  eft  ac  pulvis  ille  Ducis  de  Portlandia  decantatus.  Quae 
ad  luijus  pulveris  hiftoriam  pertinent, in  uno  ex Londinenlibus 
commentariis  confcripta  funt  do&iflime  &  copiofiflime.  Si 
portionibus  fotis  magnis  in  aliquod  tempus  hujusmodi  farragi¬ 
nes  adhibeantur,  rem  plerumque  ad  exitum  perducunt ,  arthri¬ 
ticos  quidem  impediendo  paroxysmos,  aegrotantibus  vero  mor¬ 
tem  inferendo.  1 

Rarius  ,  &  tum  quidem  cundanter  a  veteribus  hujusmodi 
medicamenta  praecepta  fuifte  videntur.  Profert  quidem  van 
Swieten  locum  e  Cl.  Gaubii  lcriptis,  ubi  de  arthritico  quodam 
memoratur  qui  poftquam  his  remediis  per  ododecim  menfes 
affueverat ,  paroxysmorum  quidem  evalit  immunis  ,  marasmo 
vero  fuper veniente,  morte  repentina  fuccubuit.  Nos  autem 
certiores  fecit  medicus  quidam  Edinburgenfis ,  fubtilifilmo  inge¬ 
nio,  judicioque  quidem  incorruptiflimo,  fibi  in  iis  regionibus 
duodecim  innotuifte  arthriticos ,  qui  poftquam  valetudinis  fo¬ 
tis  firmam  horum  medicamentorum  ufu,  libi  vift  funt  recupe- 
raffe,  inopinato  in  apopledicos,  paralyticos,  aut  alios  mor¬ 
bos  lethales  incidere.  Accedat  huc  ,  quod  idem  exercitatilFimus 
medicus  toto  vitae  curriculo  obfervarg  potuiffet  ne  quidem 

quempiam  fatis  conftanter,  per  biennium  fcilicet,  quod  eft 
tempus  adbibendi  folenne  ,  in  pulverum  ufu  perfeveraffe  qui 
non  hujusmodi  fato  triltiori  correptus  fuit. 

Quum  varix  medicorum  veteranorum  opiniones  ita  manife- 
fto  inter  fe  pugnent?  quam  duras  fuftinebunt  partes  qui  in  his 
caftris  nuperrime  militare  cxperunt,  dum  obnixe  ftudeant,  ut 
nec  fe  fui  pxniteat  nec  maturius  eorum  vulneribus  extinguan- 
tur  aegroti  quam  fuo  fato!  Itaque  nimis  temere  nonnulli  colli¬ 
gant  hafce  fententias  adeo  difcrepantes  naturae  obfervationibus 
omnes  nullo  modo  polfe  inniti.  Quod  fi  nobiscum  reputemus 
quod  in  rebus  ad  artem  quamvis,  prxfertim  medicinam  fpe&an- 

tibus,  nulla  nobis  via  pateat  leges  conftituendi  univerfas,  nifi 
ratiocinationum  ope  >  infinitis  prope  experimentis  inniten¬ 
dum  ,  haud  ita  prodigiofum  videbitur ,  au&ores  etiam  exper- 
dtTimos  multum  inter  fe  difcrepare.  Et  quoniam  neque  de  eo¬ 
rum  fcriptorum  folertia,  neque  fide  dubitare  fas  fit,  hunc  no¬ 
dum  fxlicius  explicare  non  poffimus,  quam  fi  varias  has  opinio¬ 
nes  tribuamus  variis  naturx  obfervationibus  quae  vel  in  iisdem 
morbis  fpecies  omnino  ambiguas  fibi  induere  folet.  Neque 
medicis  quidem  junioribus  fi  ad  exaclam  notitiam  remediorum 
ad  omnes  fere  morbos  accommodatorum  acceiTerit  ratio  quae¬ 
dam  conformatioque  doftrinx,  arte  prxceptisque  optimis  elabo¬ 
rata,  inter  tot  controverlias  nihil  veri  eminebit  quod  fibi  ipfis 
ex  ufu  fit ;  imo  ex  his  incommodis  haud  raro  licebit  fiia  com¬ 
parare  commoda.  De  nihilo  magis  ut  mihi  videtur,  a  fe  invi¬ 
cem  difcrepant  talium  fcriptorum  fententix  ,  quam  de  venxfec- 
tionis  inter  paroxyfmos  utilitate.  Quidni  autem  exiftimemus 
hos  venxfedtionem  ideo  improbare,  quia  detrimento  effe  fenio 
morbove  confedtis;  &  e  contra  illos  talem  praxin  laudibus  id¬ 
circo  efferre  quia  juniores  &  plethoricos  inde  fublevari  ufu  com- 

psrtam  habuiflent.  Ex  ufibus  enim  quibus  plerumque  infervit 
vensefe&io  expediemus  neceffe  eft,  ut  licet  iilis  perniciofa,  his 
tamen  evadat  valde  frudtuofa. 

Itaque  ut  ut  a  prima  facie  libi  ipfis  contraria  haecce  vi¬ 
deantur  praecepta  ,  non  illico  funt  contemnenda  quia  accura¬ 
tior  naturae  indagatio  ea  pro  re  nata  vera  eile  comprobare  pos- 
lit.  Magni  igitur  refert  anteceflorum  fententias  non  nefcire; 
acri  vero  judicio  opus  eft  iniis  expendendis,  ne  fer  viliter  imite- 
mur  nec  nunquam  praxin  de  quavis  caula  inflituere ,  ab  eorum 
normis  abhorrentem  audeamus.  Haud  vero  temere  quidem 
medicinae  ftudiofi  in  animum  inducant  majores  in  iis  quae  no¬ 
bis  tradiderunt  a  veritate  faepius  aberraffe;  quamvis  enim  prae¬ 
cepta  ad  omnia  tempora  &  occafiones  nullo  modo  excogitari 
poffunt ,  quotiescunque  tamen  longo  ufu  &  experientia  certa 
comprobata  fuit  eorum  au&oritas  a  veritatis  norma  parum  de- 
clinaffe  cenfenda  funt.  Itaque  in  eorom  fententiis  expendendis 
nimis  diligentes  elfe  non  polfumiis,  priusquam  in  aliorum  vefti- 
giis  infiftere ,  aut  recedere  ab  iis  medicis  audeamus  de  quorum- 
judicio,  ufu  &  fide  inter  omnes  confiat.  Quae  cum  ita  lint, 
nonne  de  tali  medicamine  omnino  defperandum  elfe  videtur 
quod ,  paroxysmis  intermiffis ,  podagricis  omnibus  «que  con¬ 
veniat.  Sunt  autem  quaedam  in  hunc  fcopum  admonenda  quae 
nonnullius  pretii  habentur. 

Peracto  paroxyfmo,ad  talem  vidtus  rationem  fe  aeger  compo¬ 
nat  ,  ut  neque  ftomachus  plus  aequo  oneretur ;  nec  alimentis 
careat  ad  vires  reficiendas  neceflariis.  Tenuiores,  &  qui  cibi 
palato  maxime  Ont  grati,  eligantur.  Inter  edendum,  uno  efcu- 
lentorum  genere  fit  contentus. 

Salfamentis  abftineat  cibisque  aromatis  conditis.  Vetulae,  pin- 
guesqiie  carnes  omnino  nocent.  Prandiis  magis  quam  caenis 

gaudeat,  imo  his  nonnunquam  carere,  femper  temperatiflimis 
uti,  expediet.  Potulentis  vino  quidem  tenuioribus,  at  aqua 
generofioribus  fe  affuefcat.  Acrioribus  vinis  nihil  prope  eft 
nocentius.  Maximi  vero  eft  momenti  ad  quotidianam  aegro¬ 
tantis  confuetudinem  viciumque ,  rationem  habere;  liberaliori 
enim  ejus  ufui  deditis ,  vinum  interdicere ,  plane  foret  pernicio- 
fum.  Rebus  venereis  nimis  indulgere  noxium  eft.  Sollicitudine, 
ftudiis,  Ipeculationibus  reconditis  &  omni  animi  perturbatio¬ 
ne,  ut  vacet  aeger,  permagni  refert;  quippe  quod  digeftioni 
obdant.  Nihil  magis  proderit  quam  quotidianis  fefe  dare  ex¬ 
ercitationibus  ,  &  ftrigile  quam  faepilfime  pefricari.  Subucu¬ 
lae  induantur  lanariae.  Ut  aeger  fe  matutinus  agat,  mature  ad 
lectum  fe  conferat.  Ladte  vivendo ,  arthriticos  magna  ex  par¬ 
te  impediri  polTe  impetus, plerique  fcriptores  judicarunt.  Tefta- 
tur  Sydenhamus  fe  obfervalTe  ladis  ufum  iis  fseliciter  celTilTe 
qui  in  fui  fententia  fatis  aflidue  confliterunt;  at  li  incipias,  ne¬ 
que  gna viter  perdes,  eventus  mali  quidem  ominis  fepe  fequen- 
tur.  Quum  tam  diuturnitate  morbi, quam  fenio  aegrotis  vires 
maxime  deficiant,  lac  pro  adiduo  vidtu  nemo  certe  medico¬ 
rum  jubebit.  Et  quidem  juniores  ipfos  quibus  folidte  dant  cor¬ 
pore  vires,  ab  ejus  ufu  illico  delidere  oportebit,  limulae  ven¬ 
triculus  cruditatibus  urgeri ,  aut  hypocondriaca  fymptomata 
ingruere  coeperunt.  Laedis  ferum  bibere  multoties  bene  ver¬ 
tit;  &  quibus  arridet  iis  aliquando  recle  praecipitur. 

Aquas  medicatas  haud  pauci  audores  quam  plurimum  vale¬ 
re  ad  hunc  morbum  fubigendum  praedicant.  Magna  quidem 
pollicetur  Musgravius ,  ab  aquarum  chalybe  imbutarum  exhibi¬ 
tione;  &  fummo  dudio  chalybis  praeparationes  tanquam  hujus 
morbi  prophyladicas  collaudat.  Magna  mihi  ed  copia  exem¬ 
plis  probandi  HolFmanni  memoratis,  Thermas  Catolmas  fepe 

inp-enti  fuilTe  auxilio ,  poftqpraj  nihil  fere  remediorum  ope  pro- 
cdliffet.  Tantum  efFeciffeseomtra  dolores  arthriticos  in  agro 
Derbienfi,  Buxtonienjes  tepidas  aquas  ego  obfervavi,  &  talia 
de  harum  qualitatibus  iple ef  perimentis  comperta  habeo,  ut 
nullus  fane  dubitem  quin  iis  prudenter  exhibendis  tam  inter¬ 
nis  quam  externis,  maxima  ex  parte,  fariiciilimos  fperemus  e- 
'  Ventus.  Accedat  huc  quod  ubicunque  calculus  &  arthritis  fe 
invicem  excipiant,  id  quod  fiepe  fit,  praecipui  fint  ufus.  Id  au¬ 
tem  infigniter  proxima  aeftate  revera  comprobatum  vidi ,  cum 
per  longiffiniam ' medicamentorum  feriem  nihil  votis  refpondis- 
fet.  Aquae  Buxtonienfes  ad  fudores  promovendos ,  ad  primas 
vias  roborandas  totumque  fyftema  confirmandum ,  conducunt 
Omnes  vero  earum  virtutes ,  morbos  quibus  medendis  infer- 
viant  &  quibus  fub  cautelis  optime  funt  utendae  commemo¬ 
rare;  non  folum  taedio  eflet,  fed  omnino  praeter  hujus  opufcu- 
li  inftitutum.  At  fi  quis  unquam  accurate  tali  munere  funge¬ 
tur,  is  mea  quidem  lententia,  non  folum  de  arte  medica  ,  ve¬ 
rum  etiam  de  tota  republica  quam  optime  merebitur. 

Si  tibi  forte  ,  ledior  ,  in  manus  venerit  haec  noftra  tradla- 
tiuncula,  quas  mendas  aut  ab  inlcitia  aut  incuria  in  illam  ir- 
repfiffe  obferves ,  te  non  feverius  exprpbaturum ,  at  potius  ve-»: 
niam  libenter  concelfurum  effe  fperoff>raefertim  cum-  hanc  npn 
nifineceffitate  quadam  folenni  coadtus ,  aggreffus  effem;  aggre¬ 
dientem  vero  vix  differenda  me  impedivere  negotia.  Quod  fi 
meo  unice  genio  aut  famae  laudiseftie  cupiditati  obfecutus  in  lu¬ 
cem  afpsdlumque  publicam  prodiiffem,  bilem  certe  tuam,  aut 
etiam  rifum  ,  jure  moviffet  ambitiofa  ingenii  pauperis  oftenta- 
tio.  . 


